(L^{A})TEX(2ε)

Rasmus Borup Hansen

2. marts 1995

Nogle af de mange begreber

Denne artikel handler om (L^{A})TEX(2ε), dvs. programmerne TEX, L^{A}TEX og L^{A}TEX 2ε, som de fleste seriøse matematikere vil støde på før eller siden. Der er på ingen måde tale om en introduktion til disse programmer—selv en kortfattet introduktion vil være mindst lige så stor som et helt nummer af Famøs. Til gengæld har jeg skrevet anmeldelser af de vigtigste bøger og andre introducerende tekster om (L^{A})TEX(2ε) (kun dem jeg selv har læst—men det er ikke så få). Man kan nemlig nemt komme til at købe katten i sækken, hvis man ikke ved, hvad det hele drejer sig om. For at give en klassisk drejning, begynder vi i bedste folkeskolestil med de gamle grækere…

TEX—τϵχ

English words like ‘technology’ stem from a Greek root beginning with the letters τϵχ…; and this same Greek word means art as well as technology. Hence the name TEX, which is an uppercase form of τϵχ.

Insiders pronounce the χ of TEX as a Greek chi, not as an ‘x’, so that TEX rhymes with the word blecchhh. It’s the ‘ch’ sound in Scottish words like loch or German words like ach; it’s a Spanish ‘j’ and a Russian ‘kh’. When you say it correctly to your computer, the terminal may become slightly moist.^{1}

Nu hvor disse basale (men vigtige) ting er slået fast, kan vi komme til sagen. Hvad er TEX og de tilsyneladende beslægtede ting L^{A}TEX og L^{A}TEX 2ε for noget? Det hele started en gang i maj 1977, hvor Donald E. Knuth (et navn man helst skal kende) fra Stanford University satte sig til at arbejde på et avanceret tekstbehandlingssystem^{2} TEX. I al beskedenhed var det Knuths ambition at skrive et program, der kunne bruges til at skrive tekster med typografisk kvalitet på linje med udgivelse fra verdens bedste trykkerier. Desuden ville han lave et program specielt til bøger, der indeholdt meget matematik. Alt dette har Knuth opnået.

1Donald E. Knuth, The TEXbook, Addison-Wesley Publishing Company.

2På engelsk er TEX et “text processing system” i modsætning til Word Perfect, der er en “word processor”. Det er desværre ikke muligt at skelne mellem de to ting på dansk.

L^{A}TEX—Lamports TEX

I begyndelsen af 80’erne begyndte Leslie Lamport at udarbejde L^{A}TEX, der på engelsk kaldes et “document preparation system”. L^{A}TEX tilføjer et abstraktionsniveau til TEX. Når man skriver en tekst i L^{A}TEX er det ikke nødvendigt—som i TEX— at tænke på typografien, man skal blot strukturere sin tekst ordentligt, så gør L^{A}TEXresten. Det er overhovedet ingen sag at lave ting som f.eks. indholdsfortegnelse, stikordsregistre og krydsreferencer; for slet ikke at tale om matematiske formler og udtryk:

K = F (k, π/2) = ∫0^{\frac{π}{2}} \frac{dθ}{\sqrt{1 − k^{2} sin^{2} θ}} = ∫_{0}^{1}\frac{dv}{\sqrt{(1 − v^{2})(1 − k^{2}v^{2})}}

= \frac{π}{2} \{1 + (\frac{1}{2})^{2} k^{2} + (\frac{1 · 3}{2 · 4}) k^{4} + (\frac{1 · 3 · 5}{2 · 4 · 6})^{2} k^{6} + ⋯\}

Denne ligning blev f.eks. skrevet på ca. 2 minutter i L^{A}TEX; og det endda uden brug af ekstra makroer, der vil kunne forkorte indtastningstiden. Prøv selv at tage tid på, hvor hurtigt du kan skrive den i Word eller Word Perfect.

L^{A}TEXer væsentligt nemmere at bruge end TEX og er derfor også langt mere udbredt. Hele Famøs bliver i øvrigt lavet i L^{A}TEX og L^{A}TEX 2ε.

Der er naturligvis ingen roser uden torne. L^{A}TEX er et (typografisk) programmeringssprog og tager derfor tid at lære. Der kommer naturligvis også kryptiske fejlmeddelelser fra tid til anden.

L^{A}TEX 2ε—på vej mod L^{A}TEX3

I de ti år L^{A}TEX har eksisteret, er der blevet lavet mange udvidelser til systemet. F.eks. er der lavet tilpasninger til forskellige sprog,^{3} bedre understøttelse af grafik og meget andet. Disse mange udvidelser har gjort L^{A}TEX til en mere fleksibel, men mindre standardiseret standard. Et L^{A}TEX-dokument, der virker fint ét sted, virker ikke nødvendigvis et andet sted, da der kan være forskel på, hvilke udvidelser, der er tilgængelige. Derfor er man begyndt at arbejde på L^{A}TEX3, der vil være langt mere funktionel og standardiseret. L^{A}TEX 2ε er et af de første skridt på vejen. Sædvanligvis dækker begrebet L^{A}TEX over både L^{A}TEX2.09 og L^{A}TEX 2ε. I denne artikel vil L^{A}TEX blive brugt som betegnelse for L^{A}TEX2.09.

SliTEX, AMS-TEX, AMS-L^{A}TEX—de andre

Der er nogle få andre begreber, man bør kende:

• SliTEX er en parallel til L^{A}TEX specielt beregnet til at producere slides (lysbilleder) og overheads.

• AMS-TEX er en udvidelse af TEX lavet af Americal Mathematical Society for at standardisere layoutet af artiklerne i deres blad.

3Der er vidt forskellige traditioner for, hvordan en tekst skal se ud, rundt om i verden. Selv noget så simpelt som en—tankestreg kan være volde meget besvær.

• AMS-L^{A}TEX får L^{A}TEX og AMS-TEX til at arbejde sammen.

Alle disse ting er gjort til en del af L^{A}TEX 2ε, og begreberne vil nok forsvinde med tiden.

Litteratur om TEX

Jeg vil nu anmelde nogle forskellige tekster om TEX. Nogle af dem er bøger, mens andre er “public domain” introduktioner og dermed gratis.

The TEXbook

Hvis man er interesseret i at lære TEX (ikke L^{A}TEX), er “The TEXbook” simpelthed bogen. Den er skrevet af Donald E. Knuth, der også er manden bag selve TEXprogrammet. Bogen er på ca. 500 sider og er et smukt eksempel på TEX’s formåen. Den kan bruges både til opslag og som lærebog; og den indeholder—i modsætning til de fleste andre tekniske bøger—flere vittigheder. Der er 27 kapitler, der hver især tager sig af et vigtigt aspekt af TEX. Desuden er der 10 appendiks, der bla. omfatter en facitliste til opgaverne og et appendiks med “beskidte tricks”—virkelig beskidte tricks.

Sværhedsgraden for hvert enkelt afsnit er angivet, så man kan se, hvad man bør springe over i første omgang og gemme til senere. På den måde er det muligt at læse bogen både som begynder og som erfaren TEX-bruger uden at skulle slå begreberne op mærkværdige steder og uden at læse ting, der enten er for svært eller nemt.

Sproget er som altid hos Knuth særdeles levende, og hvert enkelt kapitel er sluttet af med perspektiverende citater fra verdenslitteraturen. Den eneste ulempe ved bogen er, at det ikke er nødvendigt at læse den, hvis man bare skal bruge L^{A}TEX.

Bogen fås i en udgave med spiralryg, så man kan have den liggende i opslået tilstand. Meget nyttigt.

Donald E. Knuth. The TEXbook, volume A of Computers and Typesetting. Addison-Wesley, Reading, 1986. 483 sider. Pris i Bogladen: 420 kr.

TEX for the Impatient

Hvis man ikke har mod på at gå i gang med “The TEXbook”, kan man måske falde for titlen “TEX for the Impatient”. Bogen lever klart op til sin titel, og man må ikke forvente, at alle TEX-kommandoerne bliver gennemgået med samme grundighed som i Knuths bog. Indlæringen er fortrinsvist baseret på eksempler. Efter de sædvanlige indledende ord er der et afsnit om de mest basale ting i TEX. Derefter kommer et meget nyttigt afsnit med en del eksempler på, hvordan forskellige ting gøres i TEX. Efter disse ca. 40 sider er bogen primært en opslagsbog. Alle kommandoerne i TEX er beskrevet, og de er inddelt, alt efter hvilket område af TEX, de hører til. Udover denne referencedel indeholder bogen også et afsnit med “Tips and techniques”, der er ganske nyttigt, når man vil have TEX til at opføre sig korrekt. Dette afsnit er et fint eksempel på, hvordan man med relativt få kommandoer kan få TEX til at gøre ting, man umiddelbart ikke kunne overskue ellers. Derefter er der en samling af nyttige makroer til f.eks. indholdsfortegnelser og krydsreferencer—ting man ellers skal bruge L^{A}TEX for at have til rådighed. Til aller sidst er der en alfabetisk oversigt over alle kommandoer i TEX og en kort deres funktion. En meget nyttig ting, som selv Knuths bog mangler.

Min konklusion: Hvis du har brug for at lære TEX hurtigt er dette en fremragende bog. Den har ikke den knuthske præcision, og der er enkelte trykfejl. Til gengæld er der flere morsome illustrationer af kaniner i bedste Lewis Carroll^{4} stil. Jeg har selv brugt “TEX for the Impatient” til at lære TEX.

Paul W. Abrahams, Karl Berry, Kathryn A. Hargreaves. TEX for the Impatient. Addison-Wesley, Reading, 1990. 357 sider. Pris i Bogladen: 315 kr.

A Gentle Introduction to TEX—A Manual for Self-study

“A Gentle Introduction to TEX” ligger sig midt imellem “The TEXbook” og “TEX for the Impatient” hvad angår indlæringsmetoden. Den starter fra en ende af og arbejder sig fremad for at ende med afsnittet “Digging a little deeper”. Man bliver først introduceret til, hvordan man skriver et enkelt tegn (det er ikke nødvendigvis helt simpelt), dernæst lærer man at give en masse tegn et bestemt layout. Dette inkludere ting som fodnoter, top- og bundtekster. Så kommer et lille afsnit, der forklare de magiske kontroltegn “{” og “}”, og endelig kommer et grundigt afsnit om at skrive matematiske formler. Næste afsnit beskriver, hvordan man laver tabeller i TEX—det er ikke helt simpelt, men man kan for det meste bare kopiere et eksempel herfra. Så bliver man introduceret til makroer, og inden det sidste afsnit kommer en fin lille hjælp til at forstå TEX’s nogen gange kryptiske fejlmeddelelser.

Hvis man gerne vil vide lidt om, hvordan TEX arbejder, er det en fin lille introduktion, vi har fat i. Faktisk lykkedes det for mig at skrive en længere fysikrapport i gymnasiet alene ud fra “A Gentle Introduction to TEX”.

Michael Doob. A Gentle Introduction to TEX—A Manual for Self-study. Department of Mathematics, The University of Manitoba. 90 sider. Tilgængelig via ftp til

ftp.dante.de i kataloget pub/tex/info under filnavnet gentle.tex.

Litteratur om L^{A}TEX

Så er turen nået til L^{A}TEX…

L^{A}TEX: A Document Preparation System

Dette er den officielle bog om L^{A}TEX skrevet af den samme person som udviklede L^{A}TEX: Leslie Lamport. Bogen er naturligvis skrevet i L^{A}TEXog består af to dele. Den første del består af 6 kapitler, der introducerer begynderen til L^{A}TEX. Man får dannet sig et overblik over L^{A}TEX uden at skulle bekymre sig om alle detaljerne. Dette gør man nemlig senere, i bogens anden del, der består af 4 appendiks. Appendiks C er klart det dominerende, idet det er opslagsdelen af bogen. Her står de sidste detaljer for alle L^{A}TEX-kommandoer beskrevet.

4Lewis Carroll er forfatter til bla. Alice i Eventyrland. Han var også matematiker, og hans skønlitterære tekster er fyldt med logik. Bla. derfor er han meget populær i TEX- og hackerkredse.

Nogle husker måske stadig jub-jub-bird…

Det godt virke forvirrende, at man ind i mellem skal bladre mellem de to dele af bogen for at få forklaring på en kommando. Jeg ville have foretrukket, at det hele var samlet på ét sted, men det ville selvfølgelig gøre den introducerende del af bogen langt mindre pædagogisk.

En ulempe ved bogen er, at den ikke beskriver nogle af de mange udvidelser, der findes til L^{A}TEX. Lamport er naturligvis lovligt undskyldt, da der ikke var mange standardiserede udvidelser, da han skrev bogen i 86. Det eneste der beskrives er BibTEX, der er et program til at administrere litteraturhenvisninger. Noget den almindelige bruger sjældent har brug for.

Sproget i bogen har ikke den samme charme som i Knuths bog. Ikke desto mindre er det tydeligt, præcist og ligger over middel i forhold til faglitteratur i almindelighed. Hvis du absolut skal bruge L^{A}TEX 2.09, er dette den rigtige bog, og det er muligt, Bogladen stadig kan fremskaffe den. Men hvorfor ikke starte med L^{A}TEX 2ε?

Bogen er med spiralryg, hvilket er meget nyttigt.

Leslie Lamport. L^{A}TEX—A Document Preparation System—User’s Guide and Reference Manual. Addison-Wesley, Reading, 1986. 242 sider.

Essential L^{A}TEX

“Essential L^{A}TEX” lever op til sit navn i den forstand, at det kun er det aller mest essentielle, der bliver gennemgået. Det er den korteste af de tekster, jeg anmelder i denne artikel, og det er også den tekst, der kræver mindst tid at læse og forstå. Teksten er meget kompakt, og når man har læst den, er man i stand til at lave de fleste ting i L^{A}TEX—undtagen formler. Alt dette er helt tilsigtet, og teksten er kun ment for folk, der skal lære L^{A}TEX i en fart.

Min konklusion er eksakt den samme som Jon Warbricks konklusion i “Essential L^{A}TEX”, så jeg tillader mig at citere den:

Please remember what was said in the introduction: if you do have a complex document to produce then go and read the manual. You will be wasting your time if you rely only on what you have read here.

Jon Warbrick. Essential L^{A}TEX. 17 sider. Tilgængelig via ftp til ftp.dante.de

i kataloget pub/tex/info/latex-essential under filnavnene essential.tex og
hndout.sty.

An Introduction to TEX and Friends

“An Introduction to TEX and Friends” af Gavin Maltby er den længste af de gratis introduktioner, jeg har anmeldt. Som mange andre tekster om (L^{A})TEX(2ε), er “An Introduction to TEX and Friends” opbygget omkring to afsnit: Ét om almindelig tekst og ét om formler. På de første par sider står en ret god introduktion til tankegangen i L^{A}TEX. Alting i dokumentet er forklaret ret grundligt. Nogle vil måske foretrække at læse det grundige i de egentlige bøger og det korte og præcise i de ikke helt så lange, gratis, introducerende tekster. Det afhænger selvfølgelig af smag og behag.

Det er meget oplagt at sammenligne “An Introduction to TEX and Friends” med “A Short Introduction to L^{A}TEX 2ε”. Opbygningen og den rækkefølge, tingene bliver gennemgået i, er stort set den samme. “An Introduction to TEX and Friends” er mere forklarende, hvorimod “A Short Introduction to L^{A}TEX 2ε” bruger eksempler til indlæring. Derfor er “An Introduction to TEX and Friends” nogle sider længere, selvom “A Short Introduction to L^{A}TEX 2ε” kommer ud i flere afkroge.

Desværre er der en del stavefejl, og der er flere steder, hvor typografien ikke er helt konsekvent. Det sidste ligger man nok ikke mærke til, hvis man ikke er vandt til at arbejde med (L^{A})TEX(2ε).

Hvis du er nødt til at arbejde med L^{A}TEX2.09, og ikke vil købe Lamports bog, er “An Introduction to TEX and friends” et godt sted at starte. Gavin Maltby. An introduction to TEX and friends. 75 sider. Tilgængelig via

xmosaic til http://meyer.fys.ku.dk/~tex/texandfriends.dvi.

Langt om længe er vi nået frem til L^{A}TEX 2ε. Jeg vil specielt gøre opmærksom på “A Short Introduction to L^{A}TEX 2ε”, som jeg selv har været med til at udvikle. Den endelige udgave foreligger ikke i skrivende stund, men den skulle være til at få fat i fra tirsdag den 15. november. Jeg har lovet Tobias Oetiker (forfatteren) at forsøge at skaffe ham feed-back fra L^{A}TEX 2ε-begyndere, der har brugt hans introduktion. Så hvis du er interesseret i at lære L^{A}TEX 2ε, kan jeg give dig en kopi af “A Short Introduction to L^{A}TEX 2ε”. Sidst i denne artikel står, hvordan du for fat i mig.

L^{A}TEX: A Document Preparation System, 2nd edition

Som det fremgår af titlen er der her tale om en revision af Lamports tidligere bog. Den nye bog er blevet opgraderet til at omhandle L^{A}TEX 2ε, men der er ikke sket mange væsentlige ændringer. Den ændring, jeg har lagt mest mærke til, er, at eksemplet

Conjecture 7 (Fermat) There do not exist integers n > 2, x, y, and z such that x^{n} + y^{n} = z^{n}.

                                          \begin{guess}[Fermat]
                                            There do not exist integers $n>2$, $x$,
                                            $y$, and $z$ such that
                                            $x^n+y^n=z^n$.
                                          \end{guess}

lige så stille og roligt er blevet ændret til

Conjecture 7 (Wiles, 1985) There do exist integers n > 2, x, y, and z such that x^{n} + y^{n} = z^{n}.

                                          \begin{guess}[Wiles, 1985]
                                            There do exist integers $n>2$, $x$,
                                            $y$, and $z$ such that
                                            $x^n+y^n=z^n$.
                                          \end{guess}

Hvorfra den manglende negation og tallet 1985 stammer fra, ved jeg ikke.

En forbedring i bogen er, at pakkerne pict2e og graphics er delvist dokumenteret. Disse åbner muligheder for nemmere at lave tegninger direkte i L^{A}TEX 2ε, men pict2e er endnu ikke blevet implementeret! Desuden bliver programmet makeindex, der bruges til at generere stikordsregistre, beskrevet.

Min konklusion om bogen er: Hvis du aldrig før har arbejdet med (L^{A})TEX(2ε), er det en ganske god bog. Hvis du tidligere har arbejdet med L^{A}TEX2.09, behøver du ikke nødvendigvis købe “L^{A}TEX—A Document Preparation System”, mindre kan gøre det.

I modsætning til første udgave har bogen ikke spiral ryg.

Leslie Lamport. L^{A}TEX—A Document Preparation System—User’s Guide and Reference Manual, 2nd edition. Addision-Wesley, Reading, 1994. 272 sider. Pris i Bogladen: 380 kr.

The L^{A}TEX Companion

Denne bog er den anden officielle bog om L^{A}TEX 2ε. Bogen handler primært om alle de mange udvidelser af L^{A}TEX 2ε, der findes, og er således ikke en introduktion til L^{A}TEX 2ε. Hvis man skal lave et eller andet fancy, står der i bogen hvordan. F.eks. kan man bruge pakken picinpar til at indsætte et billede i et afsnit på samme måde som her. Bogen indeholder også meget nyttig information til folk, der skal designe deres egne “document styles”, og

Figur 1: Donald E. Knuth.

det er ikke længere et problem at have grafik i ens dokumenter, hvis man har “The L^{A}TEX Companion”. Der er et afsnit om “Higher Mathematics” og et afsnit om “Tabular Material”—hvordan man laver tabeller, både store og små. Bogen har også eksempler på anvendelser af L^{A}TEX 2ε uden for faglitteraturen. Følgende eksempel med shapepar pakken er jo oplagt, så simpelt kan Word Perfect ikke gøre det, og kæresten behøver jo ikke at vide, du har brugt L^{A}TEX…

Infan- dum, regina, iubes renovare dolorem, Troianas ut opes et lamentabile regnum cruerint Danai; quaeque ipse miserrima vidi, et quorum pars magna fui. Quis talia fando Myrmidonum Dolopumve aut duri miles Ulixi temperet a lacrimis? Et iam nox umida caelo praecipitat, suadentque cadentia sidera somnos. Sed si tantus amor casus cognoscere

nostros et breviter Troiae supremum

audire laborem, quamquam animus meminisse horret, luctuque refugit, inicpiam. ♡

                                        \heartpar{Infandum, regina, iubes
                                        renovare do\-lorem, Troianas ut opes
                                        et lamentabile regnum cruerint
                                        Danai; quaeque ipse miserrima
                                        vidi, et quorum pars magna fui.
                                        Quis talia fando Myrmidonum
                                        Dolopumve aut duri miles Ulixi
                                        temperet a lacrimis? Et iam nox
                                        umida caelo praecipitat,
                                        suadentque cadentia sidera somnos.
                                        Sed si tantus amor casus
                                        cognoscere nostros et breviter
                                        Troiae supremum audire laborem,
                                        quamquam animus meminisse horret,
                                        luctuque refugit, inicpiam.}

Mange af udvidelserne virker også med L^{A}TEX2.09, og bogen kan derfor også bruges, hvis man endnu ikke er hoppet på L^{A}TEX 2ε-vognen.

Bogen er ret dyr (435,00 kr.) men dette skyldes at overskudet fra bogen går til udviklingen af L^{A}TEX3. Hvis du er interesseret i at bruge L^{A}TEX 2ε seriøst, er du formentlig også interesseret i, at L^{A}TEX3 bliver færdigudviklet—pengene bliver givet godt ud.

Konklusionen er, at denne bog simpelthen er et must for alle L^{A}TEX-hajer. Og hvis du allerede kender L^{A}TEX2.09, behøver du ikke køber både Lamports bog og “The L^{A}TEX Companion”; du kan nøjes med den sidste.

Michael Goossens, Frank Mittelbach, Alexander Samarin. The L^{A}TEX Companion. Addison-Wesley, Reading, 1994. 528 sider. Pris i Bogladen: 435,00 kr.

A not very Short Introduction to L^{A}TEX 2ε

Jeg må nok indrømme, at “A not very Short Introduction to L^{A}TEX 2ε” er den tekst, jeg har sværest ved at anmelde ordentligt, fordi jeg som sagt selv har været med til at udarbejde den. “A not very Short Introduction to L^{A}TEX 2ε” ligger ud med en introduktion til filosofien bag L^{A}TEX og L^{A}TEX 2ε set i modsætning til “simple” WYSIWYG^{5} programmer. Dernæst kommer det ene hovedafsnit, hvor læseren bliver orienteret om, hvordan et dokument i L^{A}TEX 2ε er opbygget, og hvordan man skriver ganske almindelig tekst. Her omfatter ordene “ganske almindelig tekst” også ting som fodnoter, tabeller, citater, krydsreferencer, beskrivelser og figurer—alle de vigtigste strukturer i L^{A}TEX 2ε.

Det andet hovedafsnit handler om at skrive matematik i L^{A}TEX 2ε. Ting som brøker, rødder og matricer bliver gennemgået, primært vha. eksempler. Desuden er der en meget omfattende liste over matematiske symboler—det mangler “L^{A}TEX: A Document Preparation System”. Endelig er der et afsnit med “alt det andet”, hvilket indbefatter ting, som ikke hører hjemme i et “pænt” L^{A}TEX-dokument. F.eks. er det ikke velstruktureret at tilføje ekstra afstand manuelt (men det er ofte den nemmeste løsning), og disse ting er klogeligt gemt af vejen i det sidste afsnit.

5What You See Is What You Get. Tekstbehandlingsprogrammer til Windows er typiske eksempler på WYSIWYG-programmer. Enhver TEXniker vil omtale disse programmer som WYSIAYG:

What You See Is All You Get

Specielt bliver udvidelserne babel, amssymb og graphicx beskrevet. Det er nok de tre mest benyttede pakker, og de fleste kan klare sig kun med disse.

“A not very Short Introduction to L^{A}TEX 2ε” skriver intet om mulighederne for at lave sine egne kommandoer. Det er også de færreste, der har brug for det.

Hvis du skal opgradere fra L^{A}TEX2.09 til L^{A}TEX 2ε, eller hvis du aldrig har brugt (L^{A})TEX(2ε) før, har “A not very Short Introduction to L^{A}TEX 2ε” den fordel, at den er gratis. Hvis du virkelig skal bruge L^{A}TEX 2ε, vil jeg vove at påstå, at du kan nøjes med “A not very Short Introduction to L^{A}TEX 2ε” og måske “The L^{A}TEX Companion”.

Tobias Oetiker, Hubert Partl, Irene Hyna, Elisabeth Schlegl. A not very Short Introduction to L^{A}TEX 2ε. Electronics Laboratory, Swiss Federal Institute of Technology and Network Support Group, De Monfort University Leicester. 58 sider. Tilgængelig

via ftp til ftp.tex.ac.uk i kataloget /pub/tex/info/lshort.

Min konklusion

Med mindre du allerede er godt inde i L^{A}TEX eller L^{A}TEX 2ε, vil jeg ikke råde dig til at købe nogle bøger om TEX. Mit råd er, at du skal anskaffe dig en introduktion til L^{A}TEX 2ε, da dette er den nyeste og bedste udgave. Da “The L^{A}TEX Companion” slet ikke er en introduktion til L^{A}TEX 2ε, står valget mellem Lamports bog og “A not very Short Introduction to L^{A}TEX 2ε”. Hvis du kun skal bruge L^{A}TEX 2ε i ny og næ, eller hvis du allerede kender L^{A}TEX2.09, behøver du ikke “L^{A}TEX—A Document Preparation System”.

Om nogle af teksterne står der, at de er tilgængelige via ftp. Det betyder, at de kan hentes i elektronisk form fra Internet. Hvis du ikke ved, hvad jeg taler om, kan du prøve at kigge ind i lokale A109 og se, om der ikke skulle være en venlig sjæl, der vil hjælpe dig. Du kan evt. også kontakte mig; min primære e-mail adresse er rbhfamos@math.ku.dk, og mit tlf.nr. er 31 35 45 90—359.

Hvis du er interesseret i at få fingre i de programmer, der er nødvendige for at køre (L^{A})TEX(2ε), kan du også hente dem fra Internet—helt gratis. Programmerne kan hentes vha. ftp til ftp.dante.de, hvor det hele findes i kataloget pub/tex/systems. Dér kan du få (L^{A})TEX(2ε) til praktisk talt alle computere.